Suchinthana/ta-wikipedia huggingface dataset:
கீர் ஹார்டி

ஜேம்ஸ் கியர் ஹார்டி (James Keir Hardie, 15 ஆகஸ்ட் 1856 - 26 செப்டம்பர் 1915) ஒரு இசுகாட்டிய பொதுவுடைமைவாதியும் தொழிற்சங்கவாதியும் அரசியல்வாதியும் ஆவார். தொழிற்கட்சியின் நிறுவனர்களுள் ஒருவரான இவர் 1906 லிருந்து 1908 வரை அதன் முதல் நாடாளுமன்றத் தலைவராகப் பணியாற்றினார்.

தொடக்க காலம்
ஹார்டி லனார்க்சைரிலுள்ள நியூஹௌசில் பிறந்தார். தனது ஏழு வயதிலிருந்து பணிபுரியத் தொடங்கியவர், பத்தாவது வயதில லனார்க்சைர் நிலக்கரிச் சுரங்கத்தில் பணிபுரியலானார். அதே காலகட்டத்தில் ஹோல்டௌனிலிருந்த இரவுப் பள்ளியில் பயிலத் தொடங்கினார். பரப்புரையில் ஆர்மிக்க அவர் திறமையான பேச்சாளராக அறியப்பட்டார். தனது இருபதாவது வயதுக்குள் இயன்முறையில் திறமையான சுரங்கத் தொழிலாளியான அவர், 1879 ல் தொழிற்சங்கத் தலைவராகத் தேர்ந்தெடுக்கப்பட்டார். 1881 ஆம் ஆண்டு ஐர்சைர் சுரங்கத் தொழிலாளர்கள் வேலை நிறுத்தத்திற்குத் தலைமையேற்றார். அந்த வேலை நிறுத்தம் தோல்வியுற்றாலும் நிலக்கரிச் சுரங்க உரிமையாளர்களிடம் அது தாக்கத்தை ஏற்படுத்தியது, அவை பிற்காலத் தொழில்துறை விளைவுகளைக் கருத்தில் கொண்டு சலுகைகள் வழங்கக் காரணியாயின.

ஹார்டி பல ஆண்டுகளாக ஒற்றை வரி இயக்கமென அறியப்படும் ஜோர்ஜியராகவும், இசுகாட்டிய நில மீட்டெடுப்புக் குழவின் உறுப்பினராகவும் இருந்தார். நில ஏகபோகத்தில் ஒற்றை வரியின் வி்ளைவுகளை உணர்ந்து, ஹார்டி கிளர்ச்சியாலல்லாமல் மக்கள் சீர்திருத்தத்தின் மூலமாகவே மக்களாட்சிப் பொதுவுடமைக் கருத்துகளை முன்னடு்க்க முடியுமென்ற கொள்கை கொண்ட ஃபேபியன் பொதுவுடைமையாளராக மாறினார். எப்படி இருந்தாலும், மாநிலளவுப் பொதுவுடைமை என்பது குறிக்கோளின் வளர்ச்சியில் ஒரு கட்டத்தின் தேவையாக உள்ளது என்ற எண்ணம் கொண்டிருந்தார.

அரசியல் வாழ்வு
வெஸ்ட் ஹாம் தெற்கு நாடாளுமன்ற தொகுதியிலிருந்து 1892 ல் கட்சிசார்பற்ற வேட்பாளராக வெற்றி பெற்றார். அதற்கு அடுத்த ஆண்டு சார்பற்ற தொழிலாளர் கட்சி (ILP) அமைக்க உதவினார். 1895 ல் தோல்வியுற்றாலும் 1900 ஆம் ஆண்டு தெற்கு வேல்சிலன் மெர்திர் டிட்பில்லிலிருந்து மீண்டும் தேர்ந்தெடுக்கப்பட்டார். அதே ஆண்டில் அவர் தொழிற்சங்கத்தை அடிப்படையாகக் கொண்ட தொழிலாளர் சார்ந்தாற்றும் செயற்குழுவை உருவாக்க உதவினார், இதுவே பின்னர் தொழிற்கட்சி என மறுபெயரிட்டது. சார்பற்ற தொழிலாளர் கட்சி 1906 முதல் 1932 வரை தொழிற்கட்சியுடன் இணைந்திருந்தது.

1906 ஆண்டுத் தேர்தலுக்குப்பின் ஹார்டி தொழிற்கட்சியின் நாடாளுமன்றத் தலைவராகத் தேர்ந்தெடுக்கப்பட்டார். ஆர்த்தர் ஹெண்டர்சனுக்காக தன் பதவியை 1908 ஆம் ஆண்டு துறந்தார். பிறகு இவர் பெண்களுக்கு வாக்குரிமை, இந்தியாவிற்கு தன்னாட்சி, ஸ்காட்லாந்திற்கான குடியாட்சி, முதலாம் உலகப் போர் நிறுத்தம் போன்றவற்றுக்காகக் களமாடினார்.

முதலாம் உலகப் போரை நிறுத்தும் நோக்கில், 1915 ஆம் ஆண்டு அவர் அமைதிப் பொது வேலைநிறுத்தத்துக்கு ஏற்பாடு செய்யும் வேளையில் தொடர் மாரடைப்புகளால் இன்னலுற்று நுரையீரல் அழற்சியால் இறந்தார். அவரது உடல் கிளாஸ்கோவில் உள்ள மேரிஹாலில் புதைக்கப்பட்டது.

மேற்கோள்கள்

நூற்பட்டியல்
 

1856 பிறப்புகள்
1915 இறப்புகள்
இசுக்காட்லாந்து அரசியல்வாதிகள்
தொழிற்சங்கவாதிகள்
பிரித்தானிய அரசியல்வாதிகள்
பிரித்தானியப் பொதுவுடமைவாதிகள்
கொய்யாப் பழம்

கொய்யாப் பழம் (Guavas) என்பது வெப்ப வலயங்களிலும் துணை வெப்ப வலயங்களிலும் பயிரிடப்படும் பழமாகும்.

கொய்யா என பொதுவாக அறியப்படும் மரம் என்பது மத்திய அமெரிக்கா, தென் அமெரிக்கா, கரீபியன் ஆகிய இடங்களை தாயகமாகக் கொண்டதும் கொய்யா குடும்பத்தைச் சேர்ந்த சிறிய மரமாகும். இக்குடும்பத்தைச் சேர்ந்த இனங்கள் கொய்யா என்றே அழைக்கப்படுகின்றன. ஆனாலும் அவை மற்றைய இனங்களைச் சேர்ந்தவையாகும்.

கொய்யாப்பழம் ஒருவித நறுமணத்தைக் கொண்டிருக்கும். இப்பழத்தில் பலவகைகள் உள்ளன. ஒரு வகைப் பழம் பம்பரம் போலிருக்கும் மற்றொரு வகை உருண்டை வடிவத்தில் இருக்கும். ஒரு வகை பழத்தின் உள் பகுதி வெண்மையாக இருக்கும். இன்னொரு வகைப் பழத்தின் உள்பகுதி ரோஜ்ப் பூ நிறத்தில் இருக்கும்.

கொய்யாப் பழத்திற்கு பருவகாலம் உண்டு. சில குறிப்பிட்ட காலத்தில்தான் விளைகின்றது. இன்றும் பல வீடுகளில் கொய்யா மரங்கள் உள்ளன. இப்பழத்தில் சுண்ணாம்புச்சத்து, இரும்புச்சத்து, எரியம், மாவுசத்து, தாதுச்சத்து, புரதம், கொழுப்பு போன்ற பல சத்துக்கள் உள்ளன.

இப்பழத்தில் அதிகமாக வைட்டமின் ‘சி’ உள்ளது. உடல் ஆரோக்கியத்திற்கும், பற்கள் வளர்ச்சிக்கும், எலும்பு வளர்ச்சிக்கும் மிக முக்கியமான சத்தாக வைட்டமின் ‘சி’ இருப்பது சிறப்பாகும்.

சிறியவர்கள் இப்பழத்தை அடிக்கடி சாப்பிடுவது உடல் வளர்ச்சிக்கு உதவும். பெற்றோர்களும் இப்பழம் கிடைக்கும் காலத்தில் பிள்ளைகளுக்கு அடிக்கடி வாங்கித் தருவது நல்லது.

உற்பத்தி 
அதிகளவில் கொய்யா உற்பத்தி செய்யும் எட்டு நாடுகள்

உசாத்துணை

வெளி இணைப்புகள் 
 
 
 California Rare Fruit Growers: Tropical Guava Fruit Facts 

பழங்கள்
ஈச்ச மரம்

ஈச்ச மரம் அல்லது ஈச்சை மரம் () (Phoenix sylvestris  (sylvestris - Latin, of the forest), silver date palm, sugar date palm அல்லது wild date palm) என்பது பூக்கும் தாவர இனத்தைச் சேர்ந்த ஒரு  பனைக் குடும்பத் தாவரமாகும். இவை பெரும்பாலும் தெற்கு பாக்கித்தான், இந்தியா, இலங்கை, நேபாளம், பூட்டான், மியான்மர், வங்கதேசம் ஆகிய இடங்களில் காணப்படுகிறது. மேலும்  மொரிசியசு, சாகோஸ் அரிப்பிளாகோ, புவேர்ட்டோ ரிக்கோ, லீவர்டு தீவுகள் ஆகிய இடங்களிலும் காணப்படுகின்றன.
இவை  1300 மீட்ர் உயரம்வரை சமவெளிகளில் வளரக்கூடியவை. இதன் பழங்கள் மூலமாக ஒயின், ஜெல்லி ஆகியவை தயாரிக்கப்படுகின்றன. இந்த மரங்களிள் இருந்து கள், பதநீர் ஆகியவை இந்தியா, வங்கதேசம் ஆகிய நாடுகளில் இறக்கப்படுகின்றன. வெல்லமும் தயாரிக்கப்படுகின்றன. இதன் ஓலைகளைக் கொண்டு பை, பாய், துடப்பம் ஆகியவை செய்யப்படுகின்றன. 
தமிழகத்தில் இயல்பாக காணப்படும் இம்மரம் தோற்றத்தில் பேரீச்ச மரத்தை ஒத்தது. இம்மரங்களில் ஆண் மரங்கள், பெண் மரங்கள் என உண்டு பெண் மரங்களில் மட்டும் பழங்கள் உருவாகும், ஆண் மரங்களில் பழங்கள் உண்டாகாது.
இந்த மரத்தை இலங்கையில் உள்ள சிங்கள மக்கள் வால் இந்தி (wal Indi", "val Indi",(වල්ඉංදි ) என அழைக்கின்றனர்.

விளக்கம் 
இம்மரங்கள் 4 முதல் 15 மீட்டர் உயரம் வரை வளரக்கூடியன. மரத்தின் விட்டம் 40 செ.மீ வரை இருக்கும். இதன் ஓலை மட்டை மூன்று மீட்டர் வரை நீளம் கொண்டு சற்றே வளைந்தவாறு இருக்கும்.  இதன் மட்டையிலும் இலைகளின் முனையிலும் முட்கள் கொண்டிருக்கும். இந்த மரங்களில் ஆண்மரங்கள் உண்டு ஆண்மரங்கள் மஞ்சள் கலந்த வெண்மையாக பூக்கள் பூக்கக்கூடியன. இதன் காய்கள் மஞ்சள் நிறத்துடன் இருக்கும் பழுக்க ஆரம்பித்த பிறகு சிவப்பு வண்ணமடைந்து இறுதியில் பழுப்பு நிறத்தை அடையும். இதன் பழங்கள் உண்ணத்தக்கது.

ஈச்சங் கூடை
ஈச்சங் கூடை என்பது ஈச்சங் குச்சிகளைக் கொண்டு பின்னி உருவாக்கப்படும் கூடை ஆகும். ஈச்சங் குச்சிகளை ஒரே அளவில் வெட்டி எடுத்து சுத்தம் செய்து வட்ட வடிவில் பின்னினால் கூடை வடிவம் கிடைக்கும். தேவையான அளவில் பின்னிக்கொள்ளலாம். இக்கூடை பழங்கள் வைத்துக்கொள்ள பொிதும் பயன்படுகிறது. திருமண நிகழ்வுகளில் சோறு வடிப்பதற்கும் பயன்படுகிறது. கிராமப்புறங்களில் எல்லோருடைய வீடுகளிலும் பயன்படுத்தப்படும்.

படக்காட்சியகம்

மேற்கோள்கள் 

பழ மரங்கள்
அனைத்து நாட்டு மதமற்றோர் மற்றும் நாத்திகர் சங்கம்

பன்னாட்டு மதமற்றோர் மற்றும் நாத்திகர் சங்கம் (ஆங்கிலம்: International League of non-religious and atheists, ஜெர்மன் மொழி: Internationaler Bund der Konfessionslosen und Atheisten, IBKA ) என்பது 1976 ஆம் ஆண்டு செர்மனி பெர்லின் நகரில் பன்னாட்டு மதமற்றோர் சங்கம் ("International League of Non-religious" (IBDK)) என்ற பெயரில் தோற்றுவிக்கப்பட்ட சங்கமாகும். இச்சங்கம், மிச் என்ற இதழ் மற்றும்  1972 ஆம் ஆண்டு நிறுவப்பட்ட பெர்லின் மதசார்பற்றோர் ஒன்றியத்திலிருந்து உருவானது. 1982ல் பன்னாட்டு மதமற்றோர் மற்றும் நாத்திகர் சங்கம் என்ற பெயரைப் பெற்றது. இச்சங்கம் ஏறக்குறைய 1000 உறுப்பினர்களையும் 13 கூட்டுஉறுப்பினர்களையும் ஒரு அறிவியல் கழகத்தையும் கொண்டுள்ளது.

இதன் குறிக்கோள்கள் பகுத்தறிவை வளர்த்தல், மனித உரிமைகளை நிலைநாட்டுதல், அறிவியல் சுதந்திரத்தை வளர்த்தல் ஆகியனவாகும்.  மத நடவடிக்கைகளை அரசு நிர்வாகத்திலிருந்து பிரித்தல் இதன் முக்கிய நோக்கமாகும். இச்சங்கம் 2014 ஆம் ஆண்டு செர்மனியில் பல மதசார்பற்றோர் இயக்கங்களை ஒன்றிணைத்து கருணைக்கொலை சம்பந்தமாக மாநாடு ஒன்றை நடத்தியது.

மேற்கோள்கள்

வெளியிணைப்புகள் 
 IBKA Homepage

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
பன்னாட்டு அமைப்புகள்
உர மரங்கள்

உர மரங்கள் (Fertilizer tree) மண்வள மேம்பாட்டிற்காக வேளாண் காடுகளில் சாகுபடி செய்யப்படும் மரங்கள் ஆகும். வளிமண்டலத்தில் உள்ள தழைச்சத்தை மண்ணில் நிலைநிறுத்தி பயிர்களுக்கு கொடுக்கிறது. மண்ணிற்கு அடியில் எளிதில் கிடைக்கமுடியாத சத்துக்களை மண்ணின் மேற்பரப்பிற்கு கிடைக்கும் வண்ணம் செய்கின்றன. மேலும் உரமரங்கள், உர அரிமானம், மண் அரிமானம் அதனால் ஏற்படும் மண் சேதங்களைத் தடுத்து பயிர்களுக்கு கிடைக்கும் நீர் மேம்பாட்டிற்கு உதவுகிறது. உதாரணமாக உரமரங்களாக செஸ்பேனியா, கிளரிசிடியா, தெப்ரோசியா, பைதர்பியா அல்பிடா, லுசர்ன் அல்லது தகாசாஸ்தே (சைட்டிசஸ் புரோலிபெரஸ்) என்ற உரமரம் ஒரு ஹெக்டேருக்கு 575 கிலோ தழைச்சத்தை ஒரு வருடத்திற்கு நிலைநிறுத்தக்கூடிய தன்மை கொண்டது. இது மேலும் வருடத்திற்கு 800 மி.லி மழையளவு கொண்ட பகுதிகளில் மக்காச்சோளத்தில் மகசூலை வருடத்திற்கு ஒரு டன்/ஹெக்டேர் என்பதில் இருந்து 10 டன்/ஹெக்டேர் வரை அதிகரிக்கக் கூடியத்தன்மை வாய்ந்தது.

ஆப்பிரிக்காவில் உரமரத்தின் பயன்பாடு
பைதர்பியா அல்பிடா என்ற உரமரம், ஆப்பிரிக்காவின் மாளவி மற்றும் ஜாம்பியா பகுதிகளில் மக்காச்சோளத்தின் மகசூலை இருமடங்கு மற்றும் மும்மடங்கு அதிகரிக்கச் செய்கிறது. பசுமை வேளாண்மையில் உரமரங்கள் உணவுப்பாதுகாப்பை அதிகரிக்கின்றது. ஜாம்பியா பகுதியில் 3  இலட்சம் ஹெக்டேர் பரப்பளவை விட நைஜர் பகுதியில் 4.8 மில்லியன் ஹெக்டேர் பரப்பு உரமரங்களால் பயனாகிறது.

மேற்கோள்கள் 

 Langford, Kate (October 14, 2011). "New Study Finds 400,000 Farmers in Southern Africa Using ‘Fertilizer Trees’ to Dramatically Improve Food Security". World Agroforestry Centre. Archived from the original on March 9, 2014. Retrieved August 29, 2012.
 http://www.voanews.com/english/news/africa/a-13-2007-05-22-voa72.html
 http://www.worldagroforestry.org/evergreen_agriculture 
 Marshall, Jessica (August 8, 2012). "African tree acts as 'fertilizer factory' for crops". MSNBC. Retrieved August 29, 2012.
 Langford, Kate (August 31, 2011). "Surviving drought through agroforestry". World Agroforestry Centre. Retrieved August 29, 2012.

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
இயற்கை வேளாண்மை
உரம்
தமிழக ஆசிரியர்கள் தொடங்கிய தாவரவியல் கட்டுரைகள்
சாக்சி மகாராஜ்

சச்சிதானந்த ஹரி சாக்சி அல்லது பொதுவாக சாக்சி மகாராஜ் (Sakshi Maharaj, பிறப்பு: 16 சனவரி 1956) பாரதிய ஜனதா கட்சியின் அரசியல் மற்றும் மதத் தலைவர். இவர் 2014 இந்தியப் பொதுத் தேர்தலில் உத்தரபிரதேச மாநிலம் உன்னோ மக்களவைத் தொகுதியிலிருந்து  வெற்றி பெற்றார். முன்னர் 1991 ம் ஆண்டு மருதூரா, 1996 மற்றும் 1998 ஆகிய ஆண்டுகளில் அவர் ஃபுருகாபாத்தில் இருந்து இந்திய பொதுத் தேர்தலில் வெற்றி பெற்றார். 2000 முதல் 2006 வரை அவர் மாநிலங்களவை உறுப்பினராக இருந்தார். சாக்ஷி மஹாராஜ் குழுவின் பதாகையின் கீழ் இந்தியா முழுவதும் பல்வேறு கல்வி நிறுவனங்கள் மற்றும் ஆசிரமங்களை இயக்கி அவர் தற்போது தந்த இயக்குநராகவும் பணியாற்றி வருகிறார்.

மேற்கோள்கள் 

16வது மக்களவை உறுப்பினர்கள்
1956 பிறப்புகள்
21-ஆம் நூற்றாண்டு இந்திய அரசியல்வாதிகள்
பாரதிய ஜனதா கட்சி அரசியல்வாதிகள்
இந்து சமயப் பெரியார்கள்
வாழும் நபர்கள்
10வது மக்களவை உறுப்பினர்கள்
11வது மக்களவை உறுப்பினர்கள்
12வது மக்களவை உறுப்பினர்கள்
17வது மக்களவை உறுப்பினர்கள்
18ஆவது மக்களவை உறுப்பினர்கள்
நாக்ரோட்டா சட்டமன்றத் தொகுதி

நாக்ரோட்டா சட்டமன்றத் தொகுதி (Nagrota)  இந்தியாவின் வடக்கு மாநிலமான சம்மு காசுமீர் மாநிலத்திலுள்ள 87 சம்மு காசுமீர் சட்டப்பேரவைத் தொகுதிகளில் ஒன்று ஆகும். மக்களவைத் தொகுதியான சம்மு தொகுதியில் நாக்ரோட்டாவும் ஒரு பகுதியாக சேர்க்கப்பட்டுள்ளது

சட்டமன்ற உறுப்பினர்கள் 
 1996: அயாத்சாட்ரு சிங், சம்மு காசுமீர் தேசிய மாநாட்டுக் கட்சி 
 2002: யுகால் கிசோர் சர்மா, பாரதிய சனதா கட்சி 
 2008: யுகால் கிசோர் சர்மா, பாரதிய சனதா கட்சி 
 2014: தேவேந்தர் சிங் ராணா, சம்மு காசுமீர் தேசிய மாநாட்டுக் கட்சி. 
 2024: தேவேந்தர் சிங் ராணா, பாரதிய ஜனதா கட்சி.

மேற்கோள்கள் 
 
 

ஜம்மு மாவட்டம்
சம்மு காசுமீர் சட்டப் பேரவை தொகுதிகள்
பொட்டென்டில்லா சிம்ப்ளெக்ஸ்

பொட்டென்டில்லா சிம்ப்ளெக்ஸ் (Potentilla simplex) என்ற தாவரம் சாதாரண சிங்கிஃபாயில் (Common cinquefoil) அல்லது வெள்ளிலையடியுடைய பாதையோர மஞ்ச மலர்ச்செடி (Silverweed) என்றும் அழைக்கப்படுகிறது. இது கிழக்கு வட அமெரிக்காவில் ஒன்டாரியோ, கியூபெக் மற்றும் லாப்ரடாரிலிருந்து டெக்ஸாஸ், அலபாமா மற்றும் புளோரிடா வரை தாயகமாகக் கொண்ட ரோசேசி குடும்பத்தைச் சேர்ந்த பல்லாண்டுச் செடியாகும்.

இது தரையில் படரக்கூடிய தண்டுகளையும் (கணுக்களில் வேர்விடக்கூடிய), மஞ்சள் மலர்களையும் உடைய தாவரமாகும். இதன் இலைகள் சிறகு போன்று, ஐந்து பிரிவுகளாகப் பிரிந்திருக்கும். இவை ஓடும் தண்டுகளிலிருந்து தோன்றும். ஐந்து மஞ்சள் இதழ்களை ( சுமார் 4 - 10 மி.மீ. நீளம்) உடைய முழுமையான மலர்கள், மார்ச் முதல்  சூன் வரை பூக்கும் தன்மையுடையன. இது வனப்பகுதிகள் வயல்கள் மற்றும் மனித நடமாட்டமுடைய பகுதிகளிலும் பொதுவாகக் காணப்படுகிறது.

கொத்தனார் தேனீ, தச்சர் தேனீ, ஹாலிக்டிட்  தேனீக்கள்,  குயில் தேனீக்கள், சிர்பிஃட் ஈக்கள், டாக்னிட் ஈக்கள் மற்றும் பிற பூச்சிகள் மகரந்தச் சேர்க்கைக்கு உதவுகின்றன. குளவிகளும் வண்ணத்துப்பூச்சிகளும் மிகக் குறைந்த அளவிலேயே மகரந்தச் சேர்க்கைக்கு உதவுகின்றன. முயல்களும் கொறிணி  வகை விலங்குகளும் இதன் இலைகளை உட்கொள்ளும். இளந்தளிர்களும், இலைகளும் பச்சைக்காய்கறிக் கலவையாக (சமைக்காமல்) உண்ணப்படுகின்றன. இது அலங்காரச் செடியாகவும் வளர்க்கப்படுகிறது.

மேற்கோள்கள்

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
பூக்கும் தாவரங்கள்
ஒரைசா சட்டைவா

பொது வழக்கில் நெல் எனப்படும்Oryza sativa ஒருவகைப் புல் தாவர இனமாகும். இது ஆங்கிலத்தில் நெல் என்றே கூறப்படுகிறது. இது பொதுவாக உலக முழுவதும் பயிரிடப்படும் நெல் வகையாகும். இது வரலாற்றியலாக முதலில் பண்படுத்திய நெல்வகையாகும்.  இது சீன யாங்சி ஆற்றுப் படுகையில் 13,500 முதல் 8,200 ஆண்டுகளுக்கு முன்பு விளைவிக்கப்பட்டது.

ஒரைசா சட்டைவா  என்பது, பொவாசியே குடும்பத்தின் ஒரைசா  பேரினத்தைச் சார்ந்ததாகும். இதன் மரபன்தொகை 12 குறுமவகங்களைக் கொண்டது; இதில் 430Mbp அளவு மரபன்கள் உள்ளன.  இது கூலத் தாவரவியலுக்கான வகைமை உயிரியாகும். இதை மரபன் திருத்தப் பயியாக மாற்றுவது எளிமையானது.
  
ஒரைசா சட்டைவா என்பது இரண்டு வகைச் சிற்றினத்தைச் சேர்ந்ததாகும். அவை சிறிய விதை ஜப்பானிக்கா அல்லது  சினிக்கா  நெல்வகை, பெரிய விதை இண்டிகா நெல்வகை ஆகியனவாகும். ஜப்பானிக்கா வறட்சியான நிலங்களில் பயிரிடப்படுகிறது. ஆசியா முழுவதும் மூழ்கிய தாவரமாகவும் ஊடுபயிராகவும் இண்டிகா பயிரிடப்படுகிறது. அரிசி வெள்ளை, கருப்பு, பழுப்பு , சிறிதளவு கருவெள்ளை நிறத்தில் இருக்கும். அரிசியில் சவ்வரிசி ஒரு வகை ஆகும். மேலும் சில நெல் வகைகளாக இந்தோனேசியா கருப்பு நெல்லும்,  தாய்லாந்தின் மல்லிகை கருப்பு நெல்லும் உள்ளன. வெப்பமண்டலத்தில் இதன் மூன்றாவது வகைச் சிற்றினமும் பேரளவில் பயிரிடப்படுகிறது. காட்டாக, இந்த வகையில் சிறியவிதை “தினவான்“, “உனாய்” வகைகள்  நாதன் லூசா படிகட்டு பகுதிகளிலும், அதிக உயரமான பகுதிகளிலும்  பயிரிடப்படுகின்றன.

 
ஒரைசா சட்டைவா நெல்வகையில் ஆறுபிரிவுகள் உள்ளன. அவை ஜப்பானிக்கா, நறுமண இண்டிக்கா, ஆசு, இரயடா, ஆசினா, கிளாசுமன் என்பனவாகும்; 1987 ஆம் ஆண்டில் தான் ஒரைசா சட்டைவா ஆறு பிரிவுகளாக பிரிக்கப்பட்டது.

பெயரீடு 
பண்டைக்கால முதலே நெல் பயிரிடப்பட்டு வருகிறது. ஒரைசா என்பது நெல்லுக்கான செவ்வியல் இலத்தீனச் சொல். சட்டைவா என்றால் "பயிரிடப்படும்" என்று பொருள்.

காட்சிமேடை

குறிப்புகள்

 Oka (1988)
 CECAP, PhilRice and IIRR. 2000. "Highland Rice Production in the Philippine Cordillera."
 Glaszmann, J. C. (May 1987). "Isozymes and classification of Asian rice varieties". Theoretical and Applied Genetics. 74 (1): 21–30. . doi:10.1007/BF00290078

மேற்கோள்கள்

வெளி இணைப்புகள்

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
நெல் வகைகள்
தமிழக ஆசிரியர்கள் தொடங்கிய தாவரவியல் கட்டுரைகள்
மலேசியாவில் 200 ஆண்டுத் தமிழ்க்கல்வி வரலாறு

மலேசியாவின் முதல் தமிழ்க்கல்வி 1816-ஆம் ஆண்டு தொடங்கியது. 2016-ஆம் ஆண்டுடன் 200 ஆண்டுகள் வரலாற்றைப் பதிவு செய்கிறது.  அன்று தொடங்கி இன்று வரையிலும் மலேசியத் தமிழ்க்கல்வி பற்பல மாறுதல்களையும் பற்பல மேம்பாடுகளையும் கண்டு வந்துள்ளது.

தமிழ்நாட்டில் இருந்து 1800-களில் மலாயாவுக்குத் தமிழர்கள் புலம் பெயர்ந்தார்கள். இந்தப் புலம் பெயர்வு மூன்றாம் கட்டப் புலம்பெயர்வாகும். 1870-ஆம் ஆண்டுகளுக்குப் பின்னர் இந்தியர்கள் பணியாற்றிய பல இடங்களில் தேசிய வகைத் தமிழ்ப்பள்ளிகள் தோன்றின. குறிப்பாக புரோவின்ஸ் வெல்லஸ்லி, ஜொகூர், மலாக்கா போன்ற இடங்களில் ஒவ்வொரு ரப்பர் தோட்டத்திலும் ஒரு தமிழ்ப்பள்ளி உருவாக்கப் பட்டது.

1800 - 1900 காலகட்டத்தில் கிறிஸ்துவச் சமய அமைப்புகள் தோற்றுவித்த ஆங்கில-தமிழ்ப்பள்ளிகளைத் தவிர்த்துத் தனிப்பட்டவர்களும் தமிழ்ப்பள்ளிகளை அமைத்தனர். பொதுவாக இந்தப் பள்ளிகள் யாவும் சிறியவை. ஓர் அறை, ஓராசிரியர் வகுப்பு என்ற நிலையிலேயே அவை இயங்கின.

தவிர நிதி வளம் இல்லாமலும் முறையான பராமரிப்புகள் இல்லாமலும் இந்தப் பள்ளிகள் செயல் பட்டன.

மலேசியாவில் தமிழ் கல்வி
உயிர் களைக்கொல்லி

உயிரி களைக்கொல்லி (Bioherbicide) என்பது ஒரு உயிரியல் தன்மையை அடிப்படையாக கொண்ட  களைகளைகளை  கட்டுப்படுத்த பயன்படுத்தப்படும் ஒரு மருந்து ஆகும். களைக்கொல்லிகள்  முக்கியமான  மூன்று  வகைகளில், களைகள்  அல்லது  விரும்பத்தகாத தாவரங்களை கட்டுப்படுத்த பயன்படுகிறது.

பூச்சிகளை கட்டுப்படுத்தும் மருந்துகள் பூச்சிக்கொல்லிகள் என்றும் , பூஞ்சைகளைக்  கட்டுப்படுத்தும் மருந்துகள்  பூசணக் கொல்லிகள்  என்றும் பொதுவாக அழைக்கப்படுகின்றன. பொதுவாக, 
விவசாயம்  சம்பந்தமான பூச்சிகளை,  எந்த பூச்சிக்கொல்லியையும் பயன்படுத்தியும் கட்டுப்படுத்த முடியுமே தவிர, முழுமையாக  ஒழிக்க இயலாது.

கிட்டத்தட்ட ஒவ்வொரு விவசாய பூச்சிக்கும் அதன் எண்ணிக்கையை குறைக்க
குறைந்தது ஒரு  இயற்கை எதிரியாவது உள்ளது.  உயிர் களைக்கொல்லிகள் என்பது மனிதர்களால் உருவாக்கப்பட்ட ரசாயனங்களை சார்ந்து இல்லாமல், இயற்கை எதிரிகளை கொண்டு உருவாக்கப்படுகிறது. உயிர்   களைக்கொல்லிகள்  மிக முக்கியமான  ஒன்றாக கருதப்படுகிறது. ஏனென்றால் இது சுற்று சூழலில் செயற்கை  ராசாயனங்களைவிட மிக குறைந்த மாற்றங்களையும்,
பாதிப்புகளையும்  ஏற்படுத்துகின்றது
இந்த  மருந்துகள் ரசாயனங்கள் போன்று  பொது சுகாதார பிரச்சினைகள் ஏதும் ஏற்படுத்துவதில்லை.

இந்த இரண்டு நன்மைகளின் காரணமாக,    உயிரியல் கட்டுப்பாட்டு மருந்துகள் மற்றும் உயிர் களை கொல்லிகளை  பொது சுகாதார பாதுகாப்புகளுக்கான கவனமான  சோதனைகளுக்கு உட்படுத்த தேவை இல்லை.

உயிர் களைக்கொல்லிகள் 
பூஞ்சைகள்,பாக்டீரியாக்கள் அல்லது மூத்தவிலங்கு(புரோட்டோசோவா) போன்ற நுண்ணுயிரிகளின் இரண்டாம் நிலை வளர்சிதை மாற்றங்கள் மூலம்  பெறப்பட்ட கலவைகளாகவோ, அல்லது வேறு தாவர இனங்களில்
இருந்து பெறப்பட்ட சாறாகவோ, அல்லது ஒற்றை கலவையாகவோ,அல்லது நச்சுத்தன்மை கொண்ட தாவர எச்சங்களாகவோ  
இருக்கலாம்.

பூஞ்சையை அடிப்படையாக கொண்ட உயிர் 
களைக்கொல்லிகள் பூஞ்சைகளைக்கொல்லிகள் என்றழைக்கப்படுகிறது.

இந்த துறையில் உயிர் பூச்சிக் கொல்லிகள் மற்றும்  உயிர்களைக்கொல்லிகள் " நேச்சுரல்ஸ்" என அழைக்கப்படுகிறது

மேற்கோள்கள் 

துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
வேளாண்மை
தமிழக ஆசிரியர்கள் தொடங்கிய தாவரவியல் கட்டுரைகள்
கோட்லிப் ஹேபர்லேண்ட்

கோட்லிப் ஹேபர்லேண்ட் (Gottlieb Haberlandt) (28 நவம்பர் 1854, மோசன்மகயாரோவர் - 30 ஜனவரி 1945, பெர்லின்) ஒரு ஆஸ்திரிய தாவரவியலாளர் ஆவார். இவர் ஐரோப்பிய 'சோயாபீன்' முன்னோடி பேராசிரியரான ப்ரிட்ரிக் ஜே. ஹேபர்லேண்ட்டின் மகனாவார். இவருடைய மகன் லுத்விக் ஹேபர்லேண்ட் ஆரம்பகால கட்டத்தில் இனப்பெருக்க உளவியலாளராக இருந்தார். இப்போது நாம் பயன்படுத்தும் பிறப்பு கட்டுப்பாட்டு மாத்திரையின் 'தாத்தா' ஆவார். ஏனெனில் இவரே அந்த மாத்திரையை கண்டுபிடித்து வழங்கினார்.

தனிமைப்படுத்தப்பட்ட திசுக்கள், தாவர திசு வளர்ப்பு முறை குறித்த சாத்தியக்கூறுகளை ஹேபர்லேண்ட் முதலில் சுட்டிக் காட்டினார். திசு வளர்ப்பு மூலம் தனித்தனியான உயிரணுக்களின் சாத்தியக்கூறுகள் மற்றும் திசுக்களின் பரஸ்பர தாக்கங்கள் இந்த முறையால் தீர்மானிக்கப்படலாம் என்று இவர் பரிந்துரைத்தார். திசு மற்றும் செல் பண்பாட்டிற்கான ஹேபர்லேண்டின் அசல் வலியுறுத்தல் வழிமுறைகள் உணரப்பட்டு, உயிரியல் மற்றும் மருத்துவத்தில் குறிப்பிடத்தக்க கண்டுபிடிப்புகளுக்கு வழிவகுத்தன. 1902 ஆம் ஆண்டில் வழங்கப்பட்ட இவரது அசல் யோசனை: “கோட்பாட்டளவில் அனைத்து தாவர செல்கள் ஒரு முழுமையான தாவரத்திற்கு  உயிர் கொடுக்க முடியும்”.

தாவரங்களில் நடைபெறும் உணவு தயாரிக்கப்படும் உயிர்ச்செயன்முறை ஆராய்ச்சியான ஒளித்தொகுப்பினை 1904 இல் கோட்லிப் ஹேபர்லேண்ட் விவரித்தார்

மேற்கோள்கள் 

1854 பிறப்புகள்
1945 இறப்புகள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தாவரவியலாளர்கள்
தமிழக ஆசிரியர்கள் தொடங்கிய தாவரவியல் கட்டுரைகள்
தீர்த்தங்கரர்

தீர்த்தங்கரர் என்பவர் சமண சமயத்தின்படி ஞான நிலையை அடைந்த மனிதர்கள் ஆவர். 'பிறவிப்பெருங்கடலைக் கடந்த ஞானி' என்பது பொருள். தமிழில் இவர்களை 'அருகன்' என்பர். அருகன் என்றால் கருத்துக்களால் நம் 'அருகில் இருப்பவர்' என்பது பொருள். நம்மிடம் நண்ணியிருப்பவனை 'நண்பன்' என்பது போன்றது இது. ஞான நிலையை அடைந்த பின்னர் இவர்கள் மற்றவர்களுக்கு வழிகாட்டியாக விளங்குகின்றனர். தனது வாழ்நாள் முடிந்த பின்பு தீர்த்தங்கரர் பிறப்பு-இறப்புச் சுழலில் இருந்து விடுதலை அடைந்து பிறப்பற்ற முக்தி நிலையை அடைகிறார்.

இது வரை 24 தீர்த்தங்கரர்கள் பிறந்துள்ளதாகக் கருதப்படுகிறது. தீர்த்தங்கரர்கள் ஞான நிலையை அடைந்துவிட்டதால் அவர்களது சிலைகள் சமணக் கோவில்களில் வைக்கப்பட்டு முக்தி வேண்டுவோரால் வணங்கப்படுகின்றன. ரிஷபர் என்பவர் முதல் தீர்த்தங்கரராக அறியப்படுகிறார்.  மகாவீரர் 24-வது தீர்த்தங்கரர் ஆவார்.  தீர்த்தங்கரர்களின் கொள்கைகள் மற்றும் கூற்றுகளே 'சமணம்' என்ற மதமாக உருவெடுத்திருக்கிறது. தீர்த்தங்கரர்கள் இறைவனின் நிலையைப் பெற்றவர்கள் எனவும், அவர்களை வணங்கும்படியும் சமணமதம் கூறுகிறது. சமணமதத்தைத் தோற்றுவித்தவர் ரிஷபர் என்றும், மகாவீரர் என்றும் இருவிதமான கருத்துக்கள் நிலவுகின்றன.

மகாவீரர் (பொ.ஊ.மு. 540–பொ.ஊ.மு. 467)
இவர் பொ.ஊ.மு. 540-ல்  வைசாலி நகரில் குண்டக்கிராமத்தில் சத்திரியக் குலத்தலைவர் சித்தார்த்தர் என்பவருக்கும், லிச்சாவி மன்னரின் சகோதரியான திரிசலா என்பவருக்கும் மகனாகப் பிறந்தார். வர்த்தமானர் என்பதே இவரது இயற்பெயர். ஓர் சராசரி மனிதரைப் போலவே இவர் இளமையில் கல்வியையும், அரண்மனை வாழ்க்கையையும் வாழப் பெற்றார். யசோதா என்னும் பெண்ணைத் திருமணம் செய்து பிரியதர்சனா என்ற பெண்ணிற்குத் தந்தையானார்.

தம் 30-வது வயதில் வாழ்க்கையில் ஏற்பட்ட குழப்பங்களுக்கு விடைதேட, உண்மைநிலையை அறிய குடும்ப வாழ்க்கையைத் துறந்து துறவியானார். 12 ஆண்டு தேடலுக்குப் பின் வாழ்க்கையின் உண்மைநிலையை அறிந்து, மக்களால் 'ஜீனர்' என அழைக்கப்பட்டார்.  தியானநிலையின்மூலம் பேரறிவைப் பெற்று, தமது கருத்துக்களைப் பலவித இடங்களுக்குச் சென்று மக்களுக்குப் போதித்தார். பார்சவநாதர் என்னும் 23-வது தீர்த்தங்கரரே இவரது குரு ஆவார். 30 ஆண்டுகள் போதனைகளிலேயே செலவிட்ட அவர் தமது 72-வது அகவையில் முக்தி அடைந்தார். இவர் பேசிய மொழி பிராகிருதம் ஆகும்.

தீர்த்தங்கரர்களின் வாழ்நாள்
தீர்த்தங்கரர்களின் வாழ்நாள் பற்றிய கணக்கு ஒன்றும் உள்ளது. இவற்றில் குறிப்பிடப்படும் எண்கள் கலைநோக்குக் கற்பனை வடிவம் கொண்டுள்ளன.

24 தீர்த்தங்கரர்களின் பெயரும் வாழ்நாளும்

 ரிசபதேவர் (ஆதிநாதர்)  
 அஜிதநாதர்
 சம்பவநாதர்
 அபிநந்தநாதர்
 சுமதிநாதர் 
 பத்மபிரபா 
 சுபர்சுவநாதர்
 சந்திரபிரபா
 புஷ்பதந்தர் 
 சீதளநாதர்
 சிரேயன்சுவநாதர்
 வசுபூஜ்ஜியர்
 விமலநாதர் 
 அனந்தநாதர் 
 தருமநாதர் 
 சாந்திநாதர் 
 குந்துநாதர் 
 அரநாதர்
 மல்லிநாதர் 
 முனீஸ்வரநாதர் 
 நமிநாதர் 
 நேமிநாதர் (அரிஷ்டநேமி)
 பார்சுவநாதர் 
 மகாவீரர்

இதனையும் காண்க
தீர்த்தங்கரர்களின் வாகனங்கள்
 கணாதரர்

அடிக்குறிப்பு

ஆதாரங்கள்
சமணசமயம் தோன்றிய வரலாறு
 தமிழ்நாட்டுப் பாடநூல் கழகம்-மேல்நிலை முதலாம் ஆண்டு-2004-ம் ஆண்டு பதிப்பு 
 www.bbc.com/../jainism/ 
 www.qcc.cuny.edu/../jainism.htm

சமணம்
சைனம்
தீர்த்தங்கரர்கள்
எரித்ரோக்சைலம் சோக்கோட்டிரனம்

எரித்ரோக்சைலம் சோக்கோட்டிரனம் என்பது எரித்ரோக்சைலசியே குடும்பத்தில் உள்ள ஒரு தாவர இனங்கள் ஆகும். இவை யேமன் நாட்டில் மட்டுமே வாழும்  அச்சுறுத்தல்நிலை தாவர இனங்கள் ஆகும். இவற்றின் வாழிடம் இயற்கையான   பாறைப் பகுதிகளாகும். இவற்றின் வாழ்க்கை சுழற்சி  வாழிட இழப்புகளால் அச்சுறுத்தப்படுகிறது.

மேற்கோள்கள்

பன்னாட்டு இயற்கைப் பாதுகாப்புச் சங்கத்தின் செம்பட்டியல் - அருகிய இனம்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
அருகிய தாவரங்கள்
தமிழக ஆசிரியர்கள் தொடங்கிய தாவரவியல் கட்டுரைகள்
தகவற்பெட்டி மேம்பாடு தேவைப்படும் தாவரவியல் கட்டுரைகள்
தனிகில்லா பரணி

தனிகில்லா பரணி(14 ஜுலை 1954 தெலுங்கானா, இந்தியா) இந்தியத் திரைப்பட நடிகர், திரைக்கதை எழுத்தாளர், உரையாடல் எழுத்தாளர், கவிஞர், நாடக நடிகர், நாடக ஆசிரியர் மற்றும் ஆந்திர திரைப்படத்துறை இயக்குநர். அவர் 750 க்கும் மேற்பட்ட படங்களில் (தமிழ், கன்னட மற்றும் இந்தி உட்பட) பணிபுரிந்தார். அவர் மூன்று ஆந்திர மாநில நந்தி விருதுகளைப் பெற்றுள்ளார்.

மேற்கோள்கள்

External links

 http://www.tanikellabharani.com
 
 http://twitter.com/TanikellaBharni

பிற மொழி வார்த்தைகளைக் கொண்ட கட்டுரைகள்
1956 பிறப்புகள்
வாழும் நபர்கள்
தெலுங்குத் திரைப்பட நடிகர்கள்
தெலுங்குத் திரைப்பட இயக்குநர்கள்
தெலுங்கு எழுத்தாளர்கள்
துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
முதலாம் தியோடோசியஸ்

முதலாம் தியோடோசியசு (, ஆங்கிலம்: ) என்பவர் 379 முதல் 395 உரோமைப் பேரரசராக ஆட்சி செய்தவர் ஆவார். இவர் மகா தியோடோசியசு என்றும் அழைக்கப்படுகிறார். இவரது ஆட்சியின் போது கோத்துகளுக்கு எதிராக ஒரு முக்கியமான போரில் வெற்றி பெற்றார். மேலும் இரண்டு உள்நாட்டுப் போர்களில் வெற்றி, கிறிஸ்தவத்தின் மரபுவழி கொள்கையாக நைசின் விசுவாச அறிக்கையை நிறுவுவதிலும் முக்கியப் பங்காற்றினார். உரோமைப் பேரரசின் நிர்வாகமானது நிரந்தரமாக இரண்டு தனித் தனி அரசவைகளாக (மேற்கில் ஒன்று மற்றும் கிழக்கில் ஒன்று) பிரிக்கப்பட்டதற்கு முன்னர் ஒட்டு மொத்த உரோமைப் பேரரசையும் ஆட்சி செய்த கடைசி பேரரசர் தியோடோசியசு ஆவார்.

எசுப்பானியாவில் இவர் பிறந்தார். ஓர் உயர்தர தளபதியான மூத்த தியோடோசியசுவின் மகனாக இவர் பிறந்தார். தன் தந்தையின் வழிகாட்டுதலின் கீழ் உரோமானிய ராணுவத்தில் இவர் உயர்ந்தார். 374இல் மொயேசியாவில் சுதந்திரமான தலைமையை இவர் பெற்றிருந்தார். படையெடுத்து வந்த சர்மாசியர்களுக்கு எதிராக அங்கு இவர் ஓரளவு வெற்றி பெற்றார். ஆனால் சீக்கிரமே ஓய்வு பெறும் நிலைக்கு கட்டாயப்படுத்தப்பட்டார். தெளிவற்ற சூழ்நிலைகளின் கீழ் இவரது தந்தை மரண தண்டனைக்கு உட்படுத்தப்பட்டார். பேரரசர் கிராதியனின் அரசவையில் ஒரு தொடர்ச்சியான சூழ்ச்சிகள் மற்றும் மரண தண்டனைகளை தொடர்ந்து தியோடோசியசு சீக்கிரமே தன்னுடைய பதவியை மீண்டும் பெற்றார். 379இல் கோத்துகளுக்கு எதிராக அத்ரியானோபில் யுத்தத்தில் கிழக்கு உரோமானிய பேரரசர் வேலன்சு இறந்த பிறகு அப்போதைய ராணுவ அவசர நிலைக்கு பொறுப்பேற்கும் ஆணையுடன் தியோடோசியசுவை கிராதியன் நியமித்தார். புதிய பேரரசரின் இருப்பு வளங்கள், பலவீனமடைந்த ராணுவங்கள் ஆகியவை படையெடுப்பாளர்களை துரத்துவதற்கு போதுமானதாக இல்லை. 382இல் பேரரசின் தன்னாட்சி உடைய கூட்டாளிகளாக தன்யூபு ஆற்றுக்கு தெற்கே குடியமர கோத்துகளுக்கு அனுமதி வழங்கப்பட்டது. 386இல் தியோடோசியசு சாசானியப் பேரரசுடன் ஓர் ஒப்பந்தத்தில் கையொப்பமிட்டார். சாசானியப் பேரரசு நீண்ட காலமாக பிரச்சினையில் இருந்து வந்த ஆர்மீனிய இராச்சியத்தை பிரித்தது. இரு பேரரசுகளுக்கு இடையில் நீடித்த அமைதிக்கு இது வழிவகுத்தது.

குறிப்புகள்

மேற்கோள்கள் 

பிற மொழி வார்த்தைகளைக் கொண்ட கட்டுரைகள்
347 பிறப்புகள்
துப்புரவு முடிந்த கன்னியாகுமரி மாவட்ட ஆசிரியர்கள் தொடங்கிய கட்டுரைகள்
கேப்சிகம் மிராபில்

கேப்சிகம்  மிராபில்  என்பது பிரபஞ்சத்தின் மழைக்காடுகளில் காணப்படும் Capsicum மரபணுவின் ஒரு காட்டு இனமாகும். இது 1846 ஆம் ஆண்டில் தாவரவியல் படி விவரிக்கப்பட்டது.

ஆதாரங்கள் 

தாவரங்கள்
தாவரவியல் பெயருடையக் கட்டுரைகள்
ஆந்திரசீன்

ஆந்திரசீன் (Anthracene) பல வளையங்களைக் கொண்ட திண்ம அரோமாட்டிக் ஐதரோகார்பன் (PAH) ஆகும். இச்சேர்மத்தை அந்திரசீன் என்ற பெயராலும் அழைக்கலாம். இதன் மூலக்கூறு வாய்ப்பாடு C14H10. இதில் மூன்று பென்சீன் வளையங்கள் இணைந்துள்ளன. நிலக்கரி தாரின் ஒரு கூறு ஆகும். ஆந்திரசீன், சிவப்பு அலிசரின் சாயம் மற்றும் பிற சாயங்கள் தயாரிப்பில் பயன்படுத்தப்படுகிறது. நிறமற்றது. ஆனால், புற ஊதாக் கதிர்வீச்சிற்கு உட்படுத்தப்படும்போது நீல (400-500 nm peak) நிறத்தில் ஒளிர்கிறது.

வினைகள்
ஆந்திரசீன் புற ஊதாக் கதிர் மூலம் போட்டோடைமரைஸ் ஆகிறது.

ஆந்திரசீன் [4+2]- வளையசேர்க்கை முறையில் டைனோபில் ஒரிணைய ஆக்சிசன் உடன் வினைபுரிகிறது.(டீல்ஸ் ஆல்டர் வினை).

மேற்கோள்கள்

வெளிஇணைப்புகள்

 Image of anthracene crystals
 
 IARC - Monograph 32
 National Pollutant Inventory - Polycyclic Aromatic Hydrocarbon Fact Sheet 
 European Chemicals Agency - ECHA 
 

ஆந்திரசீன்கள்
கரிமக் குறைக்கடத்திகள்
கெர்ட் ஹான்பர்க்

கெர்ட் ஹான்பர்க் (30 மே 1969, பிரெட்ஸ்ட்ரூப்) டென்மார்க்கைச் சேர்ந்த ஒரு முன்னாள் பன்னாட்டு வேகவழி விசையுந்து ஓட்டுனர் ஆவார். டேனிய இளையோர் வாகையர் பட்டத்தை வென்ற பிறகு 1988 ஆம் ஆண்டில் கிராட்லி வேகவழி அணியினரிடம் சேர்ந்தார். அவர் 1989 ஆம் ஆண்டில் 21-வயதுக்குக் கீழுள்ளோருக்கான உலக வாகையர் பட்டத்தை வென்றார். 1991-ம் ஆண்டு குழுவினர் உலகக் கோப்பையைை வென்ற டென்மார்க் வேகவழி அணியில் உறுப்பினராக இருந்தார். பின்னர் 1992-ம் ஆண்டில் தனியோருக்கான உலக இறுதிப்போட்டியில் மூன்றாவது இடத்தைப் பிடித்தார்.

அவர் இங்கிலாந்தில் கிராட்லி ஹீதன்ஸ் அணிக்கும் சுவீடனில் டக்கர்னா அணிக்கும் விசையுந்து ஓட்டியுள்ளார்.

உலக இறுதிப்போட்டியில்

தனிநபர் உலக வாகையர் பட்டம்
 1991 -  குத்தபோரிய, உல்லவி - இருப்பு - விசையுந்தை ஓட்டவில்லை
 1992 -  விராத்ஸ்சாஃப், ஒலிம்பிக் விளையாட்டரங்கம் - மூன்றாவது - 10 புள்ளிகள்

குழுவினர் உலகக் கோப்பை
 1989 -  பிராட்போர்டு, ஓட்சல் விளையாட்டரங்கம் - (ஹான்ஸ நீல்சன் / எரிக் குண்தர்சன் / யான் யோகன்சன் / பிரையன் கார்கர் ஆகியோருடன் இணைந்து) - இரண்டாவது - 34 புள்ளிகள் (9)

குறிப்புகள் 

1969 பிறப்புகள்
வாழும் நபர்கள்
டென்மார்க்கு விளையாட்டு வீரர்கள்
கரகாட்டம்

கரகாட்டம்  அல்லது "கரகம்" (கரகம்: 'நீர் பானை' நடனம்) தமிழர்களின் பாரம்பரிய ஆட்டங்களில் ஒன்று. தலையில் கரகம் வைத்து ஆடும் ஆட்டம் இதுவாகும். கரகம்  என்பது ஒரு பானை வடிவ கமண்டலத்தைக் குறிக்கும். சங்க இலக்கியங்களில் கரகாட்டம் குடக்கூட்டம் என்று குறிப்பிடப்பட்டுள்ளது. பல விதங்களில் அலங்கரிக்கப்பட்ட கரகத்தை தலையில் வைத்தபடி, சமநிலை கரகாட்டம் ஆடப்படும். மாரியம்மனைப் புகழ்ந்து பாடிய ஒரு பண்டைய நாட்டுப்புற நடனம். மதுரை, தஞ்சாவூர், திருச்சிராப்பள்ளி, கோயம்புத்தூர், திருநெல்வேலி போன்ற மாவட்டங்களில் கோவில் திருவிழாக்களில் கரகாட்டத்தோடு காவடியாட்டம், பொய்க்கால் குதிரையாட்டம் என பல்வேறு நடனங்கள் நடைபெறும்.

கரகம் அமைக்கப்படும் முறை 
அலங்கரிக்கப்பட்ட செம்பு அல்லது பித்தளை குடத்தைத் தலையில் வைத்துக்கொண்டு நையாண்டி மேள இசைக்கு ஏற்றவாறு குடம் கீழே விழாதவாறு பெண்கள் மற்றும் ஆண்கள் ஆடும் ஆட்டம் கரகாட்டம் எனப்படும். கரகம் என்ற வார்த்தைக்கு கமண்டலம், பூக்குடம், கும்பம், செம்பு, நீர்க்குடம் என்ற பல அர்த்தங்கள் உண்டு. கரகாட்டத்திற்கு 3 கிலோ எடையுள்ள செம்பினுள் 3 அல்லது 4 கிலோ மண்ணோ, அரிசியோ இட்டு ஒரு ரூபா நாணயமும் வைத்து கரகச் செம்பு தயாரிக்கப்படும். கரகம் என்பது விதைப்பாதுகாப்பின் ஓர் அங்கமாகவும்  இருந்து வந்திருக்கிறது. கரகத்தின் உள்ளே விதைகளை இட்டு வைத்து, வழிபட்டு, அந்த விதைகளை முளைப்பாரி என அழைக்கப்படும் விதைத்தேர்வு முறைக்கு அனுப்பி வைக்கும் கலாச்சாரம் நீண்ட காலமாக இருந்து வருகிறது. ஒரு விதத்தில் விதைகளை கரகத்தின் வழியாக வழிபடும் முறை என்றும் சொல்ல முடியும். இந்த செம்பின் வாய்ப் பகுதியை தேங்காயால் மூடுவதற்கென்றே கட்டை வைத்திருக்கின்றனர். இதன் பின் டோப்பா எனப்படும் குடையை இதன்மேல் பொருத்தி வைப்பர். குடையின் மேலே கிளி, அன்னம், புறா போன்ற தக்கைப்பறவை உருவம் இருக்கும். தெய்வ வழிபாட்டிற்கு ஆடும் கரகம் "சக்திக்கரகம்' என்றும் தொழில்முறைக் கரகத்தை "ஆட்டக்கரகம்' என்றும் சொல்வர். தோண்டிக்கரகம் என்றால் மண்ணால் செய்யப்படுவது. பித்தளையால் செய்யப்படுவது செம்புக்கரகம் என்றும் அழைக்கப்படும். முன்பு ஆண்கள் பெண் வேடமிட்டு ஆடியதை இன்று பெண்களே ஆடுகின்றனர். இவ்வாட்டத்திற்கு நையாண்டிமேளம், சிறிய உடுக்கை, பெரிய உடுக்கை, சத்துக்குழல், செண்டை, பறை என்பன இசைக்கப்படுகின்றன. நாதஸ்வரத்தில் பாடல் வாசிக்க மேளம் முழங்க அந்த 
இசைக்கேற்ப கரகாட்டக் கலைஞர்கள் ஆடுவார்கள்.

கரகாட்ட வகைகள் 
 சக்தி கரகம்  - பக்தி கலந்து கோயில்களில் ஆடப்படுவது.
 ஆட்ட கரகம் - பொதுமக்கள் முன் அல்லது பொது நிகழ்வுகளில் ஆடப்படுவது

திரைப்படம்
மிகவும் பிரபலமான கரகாட்டக்காரன் திரைப்படம் ஜூன் 16, 1989ல் வெளியானது.

காட்சியகம்

மேற்கோள்கள்
 கரகாட்டம்- ஆறாம்திணைக் கட்டுரை 
 karakattam - சென்னை சங்கம் நிகழ்ச்சிகளில் கரகாட்டம்

தமிழர் ஆடற்கலைகள்
காணொளிக் கோப்பு உள்ள கட்டுரைகள்
சுஜான்பூர், பஞ்சாப் சட்டமன்றத் தொகுதி

சுஜான்பூர் சட்டமன்றத் தொகுதி (Sujanpur Assembly constituency) என்பது இந்தியாவின் பஞ்சாப் மாநிலத்தில் பதான்கோட் மாவட்டத்தில் உள்ள ஒரு சட்டமன்றத் தொகுதி ஆகும்.இத்தொகுதியில் பல்வேறு தேர்தல்களில் வெற்றி பெற்ற சட்டமன்ற உறுப்பினர்கள் மற்றும் அவர்கள் சார்ந்த கட்சிகள் விவரம் பின்வருமாறு தரப்பட்டுள்ளது.

சட்டமன்ற உறுப்பினர் 
 1951: பிரதாப் சிங், இந்திய தேசிய காங்கிரசு
 1977: சாமன் லால், இந்திய தேசிய காங்கிரசு
 1980: சாமன் லால், இந்திய தேசிய காங்கிரசு
 1985: ரகுநாத் சாகாய் பூரி, இந்திய தேசிய காங்கிரசு
 1992: ரகுநாத் சாகாய்  பூரி, இந்திய தேசிய காங்கிரசு
 1997: சட்பால் சைனி, பாரதிய ஜனதா கட்சி
 2002: ரகுநாத் சாகாய் பூரி, இந்திய தேசிய காங்கிரசு
 2007: தினேஷ் சிங் பாபு, பாரதிய ஜனதா கட்சி
 2012: தினேஷ் சிங் பாபு. பாரதிய ஜனதா கட்சி
 2017: தினேஷ் சிங் பாபு. பாரதிய ஜனதா கட்சி
 2022: நரேஷ் புரி. இந்திய தேசிய காங்கிரசு

மேற்கோள்கள்

பதான்கோட் மாவட்டம்
துப்புரவு முடிந்த இராமநாதபுரம் மாவட்ட ஆசிரியர்கள் தொடங்கிய கட்டுரைகள்
பாமிக் அமிலம்

பார்மிக் அமிலம் (Formic acid) என்பது ஒரு வகை கார்பாக்சிலிக் அமிலமாகும். முறையான பெயரிடல் முறையில் இது மெதனாயிக் அமிலம் என்று அழைக்கப்படுகிறது; இதன் வேதி வாய்பாடு HCOOH அல்லது CH2O2. எறும்புகளில், குறிப்பாக, எறும்புக்கடியில் இந்த அமிலம் உள்ளது; இது தவிர, ஹைமெனாப்டெரா என்ற வரிசையில் உள்ள தேனீக்கள், எறும்புகள் உள்ளிட்ட பல பூச்சிகளின் கடியில் இது உள்ளது.

சொற்தோற்றம் 
'எறும்புகளிலிருந்து' என்ற பொருள் வரும் ஃபார்மிகா என்ற இலத்தீன் சொல்லிலிருந்து 1791ல் உருவாக்கப்பட்டது பார்மிக் என்ற சொல்.

p to பார்மிக் அமிலம் ஒரு நிறமற்ற திரவமாகும், இது ஒரு வெப்பமான, அறை வெப்பநிலையில் [5] ஊடுருவிச் செல்கிறது. இது நீர் மற்றும் மிகவும் துருவ கரிம கரைப்பான்களுடன் பிரிக்கப்பட்டு ஹைட்ரோகார்பன்களில் ஓரளவு கரையக்கூடியதாக இருக்கிறது. ஹைட்ரோகார்பன்களில் மற்றும் நீராவி கட்டத்தில், அது தனி மூலக்கூறுகளை விட ஹைட்ரஜன்-பிணைக்கப்பட்ட டைமர்களைக் கொண்டுள்ளது. [6] [7] ஹைட்ரஜன்-பிணைப்பு, வாயு ஃபார்மிக் அமிலம் ஆகியவற்றின் போக்கின் காரணமாக, சிறந்த எரிவாயு சட்டத்திற்குக் கீழ்ப்படியவில்லை. [7] சாலிட் ஃபார்மிக் அமிலம் (இரண்டு பாலிமோர்ப்ஸ்) ஹைட்ரஜன்-பக்கப்பட்ட ஃபார்மிக் அமில மூலக்கூறுகளை திறம்பட முடிவில்லாத நெட்வொர்க் கொண்டிருக்கிறது. இந்த ஒப்பீட்டளவில் சிக்கலான கலவை கூட நீர் (22.4%) மற்றும் திரவ வடிவ அமிலம் ஒரு super-boiling azeotrope உருவாக்குகிறது.

மேற்கோள்கள் 

பார்மேட்டுகள்
கரைப்பான்கள்
1 கார்பன் அணு கரிம சேர்மங்கள்
பீகார் நாள்

பீகார் தினம் (𑂥𑂱𑂯𑂰𑂩 𑂠𑂱𑂫𑂮) என்பது பீகார் மாநிலம் உருவானதை கொண்டாடும் விதமாக ஒவ்வொரு ஆண்டும் மார்ச் 22 ஆம் நாள் கடைப்பிடிக்கப்படும் ஒரு நாளாகும். 1912 ஆம் ஆண்டு இதே நாளில் வங்காள மாகாணத்திலிருந்து இந்த மாநிலத்தை ஆங்கிலேயர்கள் உருவாக்கினார்கள். இந்த நாள் பீகாரில் பொதுவிடுமுறை நாளாக அறிவிக்கப்பட்டுள்ளது.  நிதிஷ்குமார் ஆட்சிக்காலத்தில் பீகார் தினம் பீகார் அரசாங்கத்தால் துவங்கப்பட்டு வெகுவிமரிசையாக கொண்டாடப்பட்டது. இந்தியாவைத் தவிர அமெரிக்க ஐக்கிய நாடு , ஐக்கிய இராச்சியம், ஜெர்மனி, இசுக்கொட்லாந்து, ஆத்திரேலியா, கனடா, பகுரைன், கத்தார், ஐக்கிய அரபு அமீரகம், டிரினிடாட் மற்றும் டொபாகோ, மற்றும் மொரிசியசு  போன்ற நாடுகளிலும் பீகார் தினம் கொண்டாடப்படுகின்றது]].

கடைபிடித்தல் 
பீகார்அரசு ஒவ்வொரு ஆண்டும் மார்ச் 22 ஆம் நாளை பீகார் தினமாக கொண்டாடுவதற்கான அறிவிப்பினை வெளியிடுகிறது. இந்த விடுமுறை மத்திய மற்றும் மாநில அரசு அதிகார வரம்பில் வரும் அனைத்து அலுவலகங்கள் மற்றும் நிறுவனங்களுக்கும் பொருந்தும். அதே போல் பள்ளிகளில் இந்த நாளை மாணவர்கள் பங்கேற்கும் பல்வேறு கலைநிகழ்ச்சிகளை நடத்திக் கொண்டாடுகின்றனா்.

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
மார்ச் சிறப்பு நாட்கள்
இந்திய மாநிலங்கள் உருவாக்கப்பட்ட நாட்கள்
பிட்கைர்னியா இர்ட்சீ

பிட்கைர்னியா இர்ட்சீ (Pitcairnia hirtzii) புரோமெலியாசியா குடும்பத்தைச் சேர்ந்த ஒரு தாவரம். இது எக்குவடோர் நாட்டிம் அகணிய உயிரி ஆகும். இவை வெப்பமண்டல ஈரமான மோண்டேன் காடுகளில் இவை காணப்படும். இது வாழ்விட இழப்பால் அச்சுறுத்தப்படுகிறது.

மேற்கோள்கள்

எக்குவடோர்
பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்புத் தாவரங்கள்
பூக்கும் தாவரங்கள்
தாவரவியல் பெயருடையக் கட்டுரைகள்
மோல் வரைபடம்

வேதியியலில் மோல் வரைபடம் (mole map) என்பது மோல் நிறை, ஒரு மோலில் உள்ள துகள்களின் எண்ணிக்கை, சமன்படுத்தப்பட்ட சமன்பாடுகள் மற்றும் மூலக்கூறுகளின் காரணிகள் ஆகியவற்றை ஒப்பிட்டு வழங்கும் குறிப்பு பட்டியலின் வரைபட விளக்கம் ஆகும்.

மேற்கோள்கள்

விகிதவியல்
கடல் கழுகு

கடல் கழுகு () (Sea eagle) அசிபிட்ரிடே எனும் குடும்பத்தையும் காலியட்டசு எனும் பேரினத்தையும் சோ்ந்ததாகும். இவற்றில் எட்டு இனங்கள் உள்ளன. கடல் கழுகின் உடல் பகுதி காவி நிறமாகவும் வால் பகுதி வெண்மையாகவும் உள்ளன. அலகும் காலும் மஞ்சள் நிறமாக இருக்கும். விாிந்த நிலையில் இறக்கைகளின் இரு முனைகளுக்கு இடைப்பட்ட அளவு, ஆண் கழுகுக்கு 7 அடியும் பெண் கழுகுக்கு 8 அடியும் இருக்கும். இவற்றின் குரல் ஒலி ஒரே மாதிாியாக இருப்பதில்லை.

கடல் கழுகுகள் பலவகையான உணவுப் பொருள்களை உட்கொள்கின்றன. கடல் கழுகின் உணவாக 50- 60  சதவீதம் பறவைகளும், 25-30 சதவீதம் மீன்களும் அமைகின்றன. ஒரு கழுகு, ஒரு நாளைக்கு உண்ணும் உணவு ஏறக்குறைய ஒரு கிலோவாகும். ஆண் கழுகு ஏறக்குறைய 9 கிலோ எடையும், பெண் கழுகு ஏறக்குறைய 11 கிலோ எடையும் இருக்கும்.
கடல் கழுகு இயல்பாக வலசை போவதில்லை. ஆண் பெண் ஆகிய இரு கழுகுகளும் அவற்றின வாழிட எல்லைக்குட்பட்ட 20-100 சதுர கி.மீ.களுக்குள்ளேயே ஆண்டு முழுவதும் தங்குகின்றன.

இனச்சேர்க்கை கூட்டிற்கு அருகிலேயே நடைபெறுகிறது. பொிய மரக்கிளைகளிலோ குன்றின் மீதோ கூடுகட்டுகின்றன. ஒருமுறை வேயப்பட்ட கூடு  பல ஆண்டுகளுக்குப் பயன்படுத்தப்படுகின்றது. ஆண் கழுகு கூட்டிற்குத் தேவையான பொருள்களைத் தேடி கொண்டு வர, பெண் கழுகு கூட்டை அடைக்கிறது. பெண் கழுகு ஏறத்தாழ ஐந்து அவுன்சு எடையுள்ள இரண்டு அல்லது மூன்று முட்டைகளை இடுகின்றது. பொதுவாக பெண் கழுகே அடைகாக்கும் பணியில் ஈடுபடுகிறது. சில வேளைகளில் ஆண் கழுகும் இப்பணியில் பங்கு கொள்கிறது. முட்டைகளிலிருந்து வெளிவரும் குஞ்சுகள் மூன்று அல்லது நான்கு அவுன்சு எடைகொண்டவை, இவை பத்து வார காலத்திற்குப் பிறகே பறக்க இயலும். இக்குஞ்சுகள் ஐந்து அல்லது ஆறு ஆண்டுகளுக்குப் பின்னரே முதிர்ச்சியடைவதால் இவற்றின் பிறப்பு விகிதம் குறைவாகவே உள்ளது. இந்திய கடல் பகுதியில் காலியேசிட்டல் அல்பிசில்லா, காலியீட்டசு லுாகோகாசுடர் ஆகிய இனங்கள் காணப்படுகின்றன.

மேற்கோள்கள் 

துப்புரவு முடிந்த விருதுநகர் மாவட்ட ஆசிரியர்கள் தொடங்கிய கட்டுரைகள்
கழுகுகள்
காமநாயக்கன்பட்டி புனித பரலோக மாதா திருத்தலம்

புனித பரலோக மாதா திருத்தலம் என்பது  தமிழ்நாட்டில் தூத்துக்குடி மாவட்டத்தில் காம நாயக்கன்பட்டி புதுமை நகரில் உள்ள இந்தியாவின் புகழ் பெற்ற கத்தோலிக்க பேராலயம் ஆகும்.

இத்திருத்தலம் கி.பி 1684-இல் பங்குத்தந்தை சான் டி பிரிட்டோவால் சிறிய அளவில் கட்டப்பட்டது. பின்னர் கி.பி. 1850-இல் விரிவுபடுத்தப்பட்டது. இந்த ஆலயம் புனித பரலோக மாதாவின் பெயரால் கட்டப்பட்டதாகும்.

வீரமாமுனிவர் வருகை 
இத்தாலி நாட்டுக் கவிஞரும், தேம்பாவணி இயற்றிய வீரமாமுனிவர் இத் திருத்தலத்தில் பங்குத்ததந்தையாக l712 -1715 வரை பணியாற்றினார். இவரின் இயற் பெயர் கான்ச்டான்டின் சோசப் பெக்சின் என்பதாகும். இவருக்கு தைரியநாதன் என்ற மற்றொரு பெயரும் உண்டு. இந்திய கலாச்சாரப்படி இத்தலத்தில் விழாக் காலத்தில் பரலோகமாதா தேர் பவனி வருவதை இவர் அறிமுகப்படுத்தினார். வீரமாமுனிவர் காலத்தில் இந்த தலத்தில் இரண்டு மரத்தால் ஆன தேர்கள் செய்யப்பட்டன.

புனித பரலோக மாதா திருவிழா 
புனித பரலோக மாதா ஆலயத்தின் பரலோக மாதா விண்ணேற்பு பெருவிழா ஆண்டுதோறும் ஆகஸ்ட் 6 ஆம் நாள் கொடியேற்றத்துடன் தொடங்கப்பட்டு பத்து நாட்கள் இத்திருவிழா நடைபெறுகிறது. ஆடி மாத விழா, பெரிய திருவிழா, மாதா திருவிழா, காமநாயக்கன்பட்டி திருவிழா, பரலோக தாய் திருவிழா, பரலோக மாதா திருவிழா என பல பெயர்களில் அழைக்கப்படுகிறது.‌ 

திருவிழாவின் போது உலகின் பல்வேறு பகுதிகளில் உள்ள கிறித்தவ கத்தோலிக்க மக்கள் கலந்து கொண்டு அன்னையின் அருளை பெற்றுச் செல்வர். விழாவின் போது மக்கள் கும்பிடு சேவை என்னும் வேண்டுதலை நிறைவேற்றுவர். இதன் மூலம் தங்கள் வேண்டுதல் முழுமையடைவதாக மக்கள் நம்புகின்றனர்.

நேர்த்திக்கடன்கள்
 அசனம் கொடுத்தல்
 காது குத்துதல், 
 தீர்த்தம், 
 புதுமை எண்ணெய், 
 மந்திரித்தல், 
 மெழுகுவர்த்தி பற்ற வைத்தல், 
 மொட்டை போடுதல், 
 விற்று வாங்குதல், 
 வெள்ளி, தங்கப் பொருள்கள் நேர்ச்சை,

ஆதாரங்கள்

தூத்துக்குடி மாவட்டத்திலுள்ள கிறித்தவக் கோயில்கள்
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
யும்தாங் மலர்களின் பள்ளத்தாக்கு

யும்தாங் மலர்களின் பள்ளத்தாக்கு (Yumthang Valley) என்பது இந்தியாவின் சிக்கிம் மாநிலத்திலுள்ள மங்கன் மாவட்டத்தில் காணப்படும் ஓர் இயற்கை சரணாலயம் ஆகும். சிக்கிம் பள்ளத்தாக்கின் மலர்கள் சரணாலயம் என்ற பெயராலும் இது அழைக்கப்படுகிறது. இமயமலையால் சூழப்பட்ட இச்சரணாலயத்தில் ஆறுகள், வெப்ப நீரூற்றுகள், காட்டெருமைகள், புற்கள் நிறைந்த பசும்புல் மேய்ச்சல் நிலங்கள் என இயற்கை சூழ்ந்து கிடக்கிறது. மாநிலத் தலைநகரான காங்டாக் நகரிலிருந்து 150 கிலோமீட்டர் தொலைவில் கடல் மட்டத்திற்கு மேலே 3,564 மீட்டர் (11,693 அடி) உயரத்தில் இச்சரணாலயம் அமைந்துள்ளது . 

பொதுவாக மலர்கள் பள்ளத்தாக்கு  என்ற பெயரில் இச்சரணாலயம் பிரபலமாக அறியப்படுகிறது . சிங்பா ரோடொடெண்ட்ரான் சரணாலயம் இப்பள்ளத்தாக்கில்தான் உள்ளது. இம்மாநிலத்திற்கே உரிய சிறப்புவகை மரமான ரோடோடெண்ட்ரான் மரம் 24 வகைகளில் இங்குள்ளன. பிப்ரவரியின் பிற்பகுதியிலிருந்து சூன் மாத நடுப்பகுதி வரை  இங்கு பூக்கும் காலமாகும். இக்காலத்தில் எண்ணற்ற மலர்கள் வண்ணமயமாகப் பூத்துக் குலுங்கி பள்ளத்தாக்கை வானவில்லைப் போன்ற கம்பளத்தால் அலங்கரிக்கும் . டீசுட்டா ஆற்றின் ஒரு கிளை நதி பள்ளத்தாக்கையும் அருகில் உள்ள லாசங்கு நகரத்தையும் கடந்து பாய்கிறது. டிசம்பர் மற்றும் மார்ச் மாதங்களுக்கு இடையே பனிச்சரிவு காரணமாக யும்தாங் மூடப்படுகிறது.  பள்ளத்தாக்கில் ஒரு சூடான வசந்த காலமும் இருக்கிறது. 

வனத்துறைக்கு சொந்தமான ஒரேயொரு தங்கும் விடுதி மட்டுமே இங்கிருக்கும் நிரந்தரமான குடியிருப்புப் பகுதியாகும். வசந்தகால மாதங்களில் இப்பகுதியில் காணப்படும்  ரோடோடெண்ட்ரான் மரங்கள், பிரிமுலாசியே குடும்பத்தைச் சேர்ந்த பிரிமுலாசுகள், பாப்பீக்கள், ஐரிசு தாவரங்கள் மற்றும் பிற தாவரங்கள் அனைத்தும் பூத்துக் குலுங்கும். கோடை கால மாதங்களில் கிராமவாசிகள் மேய்ச்சலுக்காக பள்ளத்தாக்கின் உயரத்திற்கு தங்கள் கால்நடைகளை ஓட்டிவருகிறார்கள் . அதிக எண்ணிக்கையிலான சுற்றுலா பயணிகளின் வருகையால் எதிர்காலத்தில் சுற்றுச்சூழல் சீரழிவுக்கும் சாத்தியம் உள்ளது. பள்ளத்தாக்கில் பனிச்சறுக்கு விளையாட்டும் நடத்தப்படுகிறது .

சாலை வழிப் பயணம் 

காங்டாக்கிலிருந்து சுற்றுலா பயணிகள் தனி வாகனம் அல்லது பகிர்வு வாகனம் மூலம் அருகில் மக்கள் வசிக்கும் கிராமமான லாசங்கிற்கு சென்றடையலாம்.  இங்கு இரவில் தங்கிவிட்டு பின்னர் யும்தாங் பள்ளத்தாக்கை நோக்கி பயணிக்கலாம். யும்தாங்கிற்கு நேரடிப் பயணம் எளிதானது அல்ல, ஏனெனில் சாலைகள் பொதுவாக பனிமூட்டமாக இருக்கும்.  மாலை 5.30 மணிக்குள்ளாகவே இருட்டு வந்துவிடும். லாசங்கில் இருந்து சுமார் இரண்டு மணிநேர பயணத்திற்கு பின்னரே பள்ளத்தாக்கை அடைய முடியும். இது காங்க்டாக்கில் இருந்து சுமார் 125 கி.மீ தொலைவில் உள்ளது.

படக்காட்சியகம்

மேற்கோள்கள்

புற இணைப்புகள்

 Yumthang photos and reviews on tripadvisor.com
Yumthang photo travelogue with directions
Yumthang Valley Detailed Guide for Travellers
Yumthang photo travelogue with attractions 
 Yumthang valley documentary
 Video of drive to Yumthang, 9m
மங்கன் மாவட்டம்
கார்டுவஸ் பிக்னோசெபலஸ்

கார்டுவஸ் பிக்னோசெபலஸ் (Carduus pycnocephalus) என்பது, முட்செடி இனத்தைச் சார்ந்த ஒரு தாவரம். இது "இத்தாலிய முட்செடி" "இறகற்ற இத்தாலிய முட்செடி", "பிளைமவுத் முட்செடி" என்ற பல  பொதுப்பெயர்களில் அழைக்கப்படுகிறது. தென் ஐரோப்பாவில் மத்திய தரைக்கடல் பகுதி, வடக்கு ஆப்பிரிக்கா, மேற்கு ஆசியா, கிழக்கு ஐரோப்பா, காக்கேசியா, இந்திய துணைக்கண்டத்தைத் தாயகமாகக் கொண்டது.. மற்ற பகுதிகளில் இது அறிமுகப்படுத்தப்பட்ட சிற்றினமாகும். இதர கண்டங்களில் இது நச்சுக் களைச்செடியாகவும் ஆக்கிரமிப்புத் தாவரமாகவும் பரவிவருகிறது.

விளக்கம்

இது ஒரு குளிர்கால பருவத்தாவரம். இத்  தாவரத்தின் தண்டுகள் 8 அங்குலங்கள் (20 செ.மீ) முதல் 6.6 அடி (2.0 மீ.) வரை நீளம் உடையது. ரோமமற்று லேசான கம்பளித்தன்மையுடன் காணப்படும் தண்டுகள் முட்களைக் கொண்டிருக்கும். 

10- 15 செ.மீ. விட்டமுள்ள  நான்கு முதல் பத்து பிளவுபட்ட அடியிலைகளைக் கொத்தாகக் கொண்டு 25-36 செ.மீ விட்டம் கொண்ட இதழடுக்குகளுடன் இத் தாவரம் வளரும்.

மேற்கோள்கள்

 "BSBI List 2007". Botanical Society of Britain and Ireland. Archived from the original (xls) on 2015-01-25. Retrieved 2014-   10-17.

துப்புரவு முடிந்த சிவகங்கை மாவட்ட ஆசிரியர்கள் தொடங்கிய கட்டுரைகள்
தாவரங்கள்
தாவரவியல் பெயருடையக் கட்டுரைகள்
தமிழக ஆசிரியர்கள் தொடங்கிய தாவரவியல் கட்டுரைகள்
ஜவாய் ஆறு

ஜவாய் (Jawai) என்பது உதய்பூர் மாவட்டத்தில் ஆரவல்லி மலைத்தொடரில் உருவாகும் ஒரு ஆறு ஆகும். இது இலூனி ஆற்றின் கிளை ஆறாகும்.

சுக்ரி ஆறானது இதன் முக்கியத் துணை ஆறாகும். இந்த ஆறானது  ஜலோர் மாவட்டம், சயாலா அருகே காரி ஆற்றில் இணைவதற்கு முன், இந்த ஆறு வடமேற்கு திசையில் சுமார் 96 கிலோமீட்டர் (60 மைல்கள்) தொலைவு வரை பாய்கிறது. அதன் பின்னர் சுக்ரி நதி என்று அழைக்கப்படுகிறது. இதன் நீர்ப்பிடிப்பு பகுதி உதய்பூர், பாலி மற்றும் ஜலோர் மாவட்டங்களில் 2976 சதுர கிலோமீட்டர் (1149 சதுர மைல்கள்) ஆகும்.

மேற்கு ராஜஸ்தானின் மிகப்பெரிய அணையான ஜவாய் அணை, பாலி மாவட்டத்தில் உள்ள சுமேர்பூர் அருகே இந்த ஆற்றில் மட்டுமே அமைந்துள்ளது. சிரோஹி மாவட்டத்தில் உள்ள சுமேர்பூர் மற்றும் ஷியோகஞ்ச் ஆகிய இரட்டை நகரங்கள் ஜவாய் ஆற்றின் கரையில் அமைந்துள்ளன.

வெளிப்புற இணைப்புகள் 
 Luni tributaries (Department of Irrigation, Government of Rajasthan)

மேற்கோள்கள்

இராஜஸ்தான் ஆறுகள்
உதய்ப்பூர் மாவட்டம்
துப்புரவு முடிந்த வேலூர் மாவட்ட ஆசிரியர்கள் தொடங்கிய கட்டுரைகள்
உமாஸ்ரீ

உமாஸ்ரீ (Umashree பிறப்பு 10 மே 1957) ஓர் இந்திய நடிகை மற்றும் அரசியல்வாதி ஆவார். கன்னட மொழியில் 400 க்கும் மேற்பட்ட திரைப்படங்களில் நடித்துள்ளார். 2008 ஆம் ஆண்டு கன்னடத் திரைப்படமான குலாபி டாக்கீசில் குலாபி கதாப்பத்திரத்தில் நடித்ததற்காக சிறந்த நடிகைக்கான தேசிய திரைப்பட விருதைப் பெற்றார். 2013 ஆம் ஆண்டில் கர்நாடகாவில் சட்டமன்ற உறுப்பினரானார். சித்தராமையாவின் அரசாங்கத்தில் பெண்கள் மற்றும் குழந்தைகள் மேம்பாட்டுத் துறை, மாற்றுத்திறனாளிகள் மற்றும் மூத்த குடிமக்கள் நலத்துறை, கன்னட மொழி மற்றும் கலாச்சாரத் துறை அமைச்சரானார்.

சொந்த வாழ்க்கை 
உமாஸ்ரீ தேவாங்கர் குடும்பத்தில் பிறந்தவர். இவருக்கு இரண்டு குழந்தைகள் உள்ளனர், மகள் காயத்ரி, பல் மருத்துவராகவும், மகன் விஜயகுமார் வழக்குரைஞராகவும் உள்ளார்.

சமூகப் பணி 
கிராமப்புற மற்றும் பின்தங்கிய பெண்களுக்கு ஆதரவளிப்பது போன்ற சமூக நடவடிக்கைகளில் கலந்துகொண்டுள்ளார். கிராமப்புற பெண்களின் தேவைகளை முன்னிலைப்படுத்த மேடை நிகழ்ச்சிகளை நடத்துகிறார். 2013 இல் தெர்தல் தொகுதியில் காங்கிரஸ் கட்சி சார்பாக உறுப்பினராகத் தேர்ந்தெடுக்கப்பட்டார். உமாஸ்ரீ பெண்கள் மற்றும் குழந்தைகள் மேம்பாடு, கன்னட மொழி மற்றும் கலாச்சார அமைச்சராக உள்ளார்.

சான்றுகள் 

1957 பிறப்புகள்
20 ஆம் நூற்றாண்டின் இந்திய நடிகைகள்
21-ஆம் நூற்றாண்டு இந்திய அரசியல்வாதிகள்
கன்னடத் திரைப்பட நடிகைகள்
தென்னிந்திய பிலிம்பேர் விருதுகளை வென்றவர்கள்
வாழும் நபர்கள்
துப்புரவு முடிந்த தேனி மாவட்ட ஆசிரியர்கள் தொடங்கிய கட்டுரைகள்
தும்கூர் மாவட்ட நபர்கள்
விதைத்தல்

மண்ணில் விதைகளை ஊன்றும் செயலுக்கு விதைத்தல் (Sowing) என்று பெயர். விதைத்தல் மூலம் பயிரிடப்படும் தாவரங்கள் ஓட்ஸ், கோதுமை, ராசி புல்வகைகள், பயறு வகைகள், சோளம் மற்றும் சோயா பீன்ஸ் போன்றவை ஆகும்.

விதைத்தலுக்கு முன்பு விதையின் தன்மை 
விதைகள் தரமானதாகவும், தொற்று நோய்க்கிருமிகள் இல்லாமலும் இருக்க வேண்டும்.

விதைத்தலுக்கு முன்பு பொதுவாக கவனிக்க வேண்டியவை 
விதைக்கு விதை சரியான இடைவெளி விட்டு விதைக்க வேண்டும் மேலும், நிலத்தை ஈரப்படுத்த வேண்டும்.

விதைத்தலின் வகைகள் 
விதைத்தலில் கை மூலம் விதைத்தல் இயந்திரம் மூலம் விதைத்தல் என இரு பெரு வகைப்பாடுகளாகப் பிரிக்கப்படுகின்றன.

பாராம்பரிய முறைப்படியான விதைத்தல் 
பாரம்பரிய முறைப்படியான கைமூலமான விதைப்பானது பின்வருமாறு வகைப்படுத்தப்படுகின்றன.
 முகடு விதைப்பு
 பரந்த படுக்கை விதைப்பு
 தள விதைப்பு

எந்திரம் மூலம் விதைத்தல் 
விதையானது புனலின் உதவியுடன் அல்லது நான்கு குழல்களுடன் கூடிய ஏர்கலப்பையின் உதவியுடன் விதைத்தல். இம்முறையில் விதைகள் உடனடியாக மூடப்படுவதால் பறவைகளிடமிருந்து பாதுகாக்கப்படுகிறது.

மேற்கோள்கள் 
 
துப்புரவு முடிந்த தூத்துக்குடி மாவட்ட ஆசிரியர்கள் தொடங்கிய கட்டுரைகள்
வேளாண்மை முறைகள்
தமிழக ஆசிரியர்கள் தொடங்கிய தாவரவியல் கட்டுரைகள்
மீயொலிவேக வானூர்தி

மீயொலிவேக வானூர்தி அல்லது சூப்பர்சோனிக் வானூர்தி (supersonic aircraft) என்பது ஒலியின் வேகத்தை (மாக் எண் 1) விட வேகமாகப் பறக்க கூடிய ஒரு வானூர்தி ஆகும். இருபதாம் நூற்றாண்டின் இரண்டாம் பாதியில் மீயொலிவேக விமானம் உருவாக்கப்பட்டது. இவை ஆராய்ச்சி மற்றும் இராணுவ நோக்கங்களுக்காகக் கிட்டத்தட்ட முற்றிலும் பயன்படுத்தப்பட்டு வருகின்றன. துப்போலெவ் டி.யு-144 (முதல் பறப்பு: திசம்பர் 31, 1968), கான்கோர்டு (முதல் பறப்பு மார்ச் 2, 1969) ஆகிய இரண்டு மட்டும் உள்நாட்டுப் பயன்பாட்டிற்காக சேவைக்கு விடப்பட்டிருந்தன. சூப்பர்சோனிக் வானூர்திகளின் பொதுவான உதாரணம் சண்டை வானூர்திகள் ஆகும்.

அதிர்வலைகள் அல்லது "ஒலி முழக்கம்" ஆகியவற்றோடு தொடர்புடைய ஒலி அழுத்தம், ஒலியை விட வேகமாகப் பயணிக்கும் ஏதேனும் பொருள் உருவாக்கப்பட்டதன் காரணமாக சூப்பர்சோனிக் வானூர்தியின் காற்றியக்கவியல் என்பது அமுக்குமைப் பாய்வு என்று அழைக்கப்படுகிறது.

மாக் எண் 5 ஐ விட கூடிய வேகத்தில் செல்லும் வானூர்திகள் கைப்பர்சோனிக் வானூர்தி என அழைக்கப்படுகின்றன.

விமானங்கள்

அமெரிக்கா
 எப்-4 பன்டெம் II (1958)
 எப்-15 ஈகிள் (1972)
 எப்-16 (1974)
 எப்/ஏ-18 (1978)
 எப்-15இ ஸ்ரைக் ஈகிள் (1986)
 போயிங் எப்/ஏ-18இ/எப் சுப்பர் கோனட் (1995)
 எப்-22 (1997)
 எப்-35 (2006)

ரஷ்யா
 மிக்-19 (1953)
 மிக்-21 (1955)
 மிக்-25 (1964)
 சுகோய் சு-24 (1967)
 மிக்-23 (1967)
 மிக்-27(1970)
 மிக்-31 (1975)
 சுகோய் எஸ்யு-27 (1977)
 மிக்-29 (1977)
 சுகோய் எஸ்யு-30 (1989)
 சுகோய் எஸ்யு-35 (2008)
 சுகோய் எஸ்யு-57 (2010)

சீனா
 செங்டு ஜே-20 ஸ்டீல்த் (2011)

பிரான்ஸ்
மிராஜ் 2000 (1978)

ஸ்வீடன்
 சாப் 35 கிறிப்பன் (1988)

ஜப்பான்
 மிட்சுபிசி எப்-2 (1995)

இந்தியா
 எச்ஏஎல் எச்எப்-24 மீரட் (1961)
 எச்ஏஎல் தேசசு (2001)

இஸ்ரேல்
 கிபிர் (1973)

இதர நாடு
 செபிகேட் ஜாகுவார் (1968)
 யூரோபைட்டர் டைபூன் (1994)

ஆய்வு ஊர்திகள்

 பெல் எக்சு-1 (1946) (அமெரிக்கா)
 நோர்த் அமெரிக்கன் எக்ஸ்-15 (1959) முதல் மீஉயர் அதிர்வெண் வானூர்தி மற்றும் விண்ணூர்தி.
 ஸ்பேஸ்சிப்வன் (2003)
 லாக்கீட் மார்ட்டின்

இவற்றையும் பார்க்க 
மீஉயர் அதிர்வெண் வானூர்தி
ஒலித்தடை

மேற்கோள்கள் 
 

வானூர்திகள்
காற்றியக்கவியல்
புனிதப்பயணிகள் முன்னேற்றம்

புனிதப்பயணியின் முன்னேற்றம் (The Pilgrim's Progress) என்னும் புதினத்தை ஜான் புனியன் என்பவர் எழுதினார். ஆங்கில இலக்கியங்களின் மிக முதன்மையானதாக கருதப்படும் இந்நூல் கிறித்துவ மதச்சார்புகளைக் கூறக்கூடியதாக இருக்கிறது. ஓர் உருவகக் கதையான . இது ஆங்கில இலக்கியத்தில் இறையியல் புனைகதையின் மிக முக்கியமான படைப்புகளில் ஒன்றாகவும், கிறித்தவ ஊடகங்களின் கதை அம்சத்தின் முன்னோடியாகவும் கருதப்படுகிறது. இப்புத்தகத்தை 200 மொழிகளுக்கும் மேல் மொழிப்பெயர்த்துள்ளனர்.]].

மேற்கோள்கள்

புற இணைப்புகள் 

 
 The Pilgrim's Progress (Project Gutenberg etext)
 🔊 High & Silver Presents: The Pilgrim's Progress Dramatized podcast of the Pilgrim's Progress.
 The Pilgrim's Progress: parts I & II. (Ebook, PDF layout and fonts inspired by 18th century publications
 Voyage du pèlerin PDF Ebook – French translation of The Pilgrim's Progress
 The Pilgrim's Progress – graphic novel
 "Pilgrim's Progress the Graphic Novel" 

ஆங்கில மொழிப் புதினங்கள்
துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள்
எண்ணெய் போர்

எண்ணெய் யுத்தம் என்பது பெட்ரோலியம் வளங்கள், அல்லது அவர்களின் போக்குவரத்து, நுகர்வு, அல்லது ஒழுங்குமுறை பற்றிய மோதலை விவரிப்பதற்கு பயன்படுத்தப்படுகிறது. இது எண்ணெய் இருப்புகளைக் கொண்டிருக்கும் ஒரு பிராந்தியத்தில் எந்த மோதலுக்கும் பொதுவாக குறிப்பிடப்படலாம் அல்லது புவியியல் ரீதியாக ஒரு நிறுவனம் அல்லது பெட்ரோலியம் உற்பத்திக்கான உற்பத்தி அல்லது போக்குவரத்து உள்கட்டமைப்பை உருவாக்க விரும்பும் இடத்திலேயே நிலவுகிறது. இது குறிப்பிட்ட எண்ணெய் போர்களில் ஏராளமானவற்றைக் குறிக்கவும் பயன்படுத்தப்படுகிறது.

எண்ணெய் போர்கள் என விவரிக்கப்படும் போர்களின் பட்டியல் 
 சாக்கோ போர் (1932-1935)
 இரண்டாம் உலகப் போர் (1939-1945)
 இரண்டாம் உலகப் போரின் எண்ணெய் பிரச்சாரம் 
 இரண்டாம் உலகப் போரின் எண்ணெய் பிரச்சாரம் காலவரிசை
 இரண்டாம் உலகப் போரின் எண்ணெய் பிரச்சார இலக்குகள்
 அமெரிக்கா-ஜப்பான் (1941-1945)
 நைஜீரிய உள்நாட்டுப் போர் (1967-1970) என்றும் அறியப்பட்ட பியாஃப்ரான் போர்
 , சதாம் ஹுசைன் வார்ஸ்
 ஈரான்-ஈராக் போர் (1980-1988) 
 வளைகுடா போர் (1990-1991) 
 வளைகுடா போர் எண்ணெய் கசிவு
 குவைத் எண்ணெய் தீ
 ஈராக் பறக்காத மண்டலங்கள் மோதல்கள் (1992-2003)
 ஈராக் போர் (2003-2011)
 ஈராக் போர் # எண்ணெய் பற்றிய நியாயம் நைஜர் டெல்டாவில் மோதல் (2004-)
 2012 தெற்கு சூடான்-சூடான் எல்லை மோதல் (2012-)
 2014 உக்ரைனில் ரஷ்ய இராணுவத் தலையீடு (2014-)
 2014 ISIS க்கு எதிரான இராணுவத் தலையீடு (2014-)
 2014 சிரியாவில் கோர் கூட்டணி தலையீடு (2014-) 
 2015 சிரியாவில் ரஷ்ய இராணுவத் தலையீடு (2015-)

மேற்கோள்கள்

மேலும் காண்க 
 பெட்ரோ-ஆக்கிரமிப்பு
 வணக்கம் சாபம்
போரியல்